13 



133 



«Stedet, som valgtes til Fiskeriet, var sædvanlig en lille, smal, blindt endende Bugt, 

 som Tinden skar ind i Skoven. En Del unge Mennesker sprang nøgne og forsynede med 

 Grene ud i Floden i nogen Afstand fra Bugten , og idet de dannede en Linie tværs over 

 Aaen, hvis Vand naaede dem til Brystet, gik de under Skrigen og Raaben henad mod 

 Bugten, medens de uophørlig piskede Vandet med Grenene og saaledes joge de forskrækkede 

 Fiske ind i Bugten, idet Udgangen gjennem Flodens egentlige Løb var dem spærret ved et 

 som en Væg tværs over Floden spændt Net, der ved fastbundne Stene holdtes i en lodret 

 Stilling i Vandet». 



«Efter at Fiskene, saaledes, saa godt som det vilde lykkes, vare drevne ind i den 

 Blindsæk, som Floden dannede, blev denne afspærret ved et Net lig det ovenfor omtalte, 

 fra det Sted af, hvor man havde begyndt med at drive Fiskene, og da disse saaledes 

 vare indespærrede i den af de to Net afspærrede Del af Floden og den derfra udgaaende 

 Bugt, begyndte det egenlige Fiskeri, idet et meget stort Net af samme Form, som de, der 

 afspærrede Floden, og som ved fastbundne Stene blev tynget ned til Bunden, blev trukket fra 

 Bugtens blinde Ende hen mod det øverste af de afspærrende Næt, og omvendt, ved Hjælp 

 af Folk, som gik langs Bredderne i Floden. Naar de undslippende Fiske naaede en af 

 Enderne af det afspærrede Stykke, samlede Folkene med Forsigtighed Nettet over til den 

 ene Side i en stedse mindre Bue, indlil det og de stedse snævrere indesluttede Fiske naaede 

 Bredden. Nettet og de deri indesluttede Fiske bleve nu bragte i Sikkerhed, de større og 

 værdifuldere Fiske udvalgte. Efter at Nettet var trukket et Par Gange frem og tilbage, var 

 Stedet udfisket». 



«Den tropiske Himmel, den tætte, næsten uigjennemtrængelige Skov, de mange 

 nøgne, sorte eller brune Mennesker, der snart vadede ud i Floden, snart atter lob op paa 

 Bredden under uophørlig Skrigen og Latter, medens andre ved et antændt Baal tilberedte 

 el Maaltid af en Del af Fangsten, frembragte en i al sin Simpelhed meget malerisk og vild 

 Scene; og der hørte kun liden Indbildningskraft til at forvandle de forskjellig farvede Men- 

 nesker til vilde Indianere og tænke sig midt iblandt Urskovens ægte Børn«. 



